
Osallistujat<br>
Nimi<br>
Raunio Matti<br>
Ritvanen Jaana<br>
Lyyrylä Kari<br>
Mäkinen Hannu<br>
<br>
Tehtävä<br>
pj<br>
jäsen<br>
jäsen<br>
jäsen<br>
<br>
Murto Liisa<br>
<br>
varajäsen<br>
<br>
Poissa<br>
<br>
Riihilahti Tuomo<br>
Jaatinen Satu<br>
Tornio Eija<br>
<br>
varapj<br>
jäsen<br>
jäsen<br>
<br>
Muut läsnä<br>
<br>
Virtanen Immo<br>
Vahto Heikki<br>
Järvelä Heta<br>
Ahava Terhi<br>
<br>
kh pj<br>
kh edustaja<br>
nuorisovalt. edustaja<br>
asiantuntija, Asikkalan<br>
ympäristöpalvelut<br>
esittelijä, tekninen johtaja<br>
<br>
Läsnä<br>
<br>
Hirvonen Harri<br>
<br>
Lisätiedot<br>
<br>
Poistui esteellisenä §<br>
33 käsittelystä klo<br>
17.47.<br>
<br>
Tonteri Tapio<br>
<br>
esittelijä,<br>
rakennustarkastaja<br>
<br>
Jäntti Anniina<br>
Talvi Tiina<br>
<br>
esittelijä, ymp. sihteeri<br>
pöytäkirjanpitäjä,<br>
palvelusihteeri<br>
<br>
Poistui kokouksesta<br>
klo 17.40.<br>
Poistui esteellisenä §<br>
31 käsittelyn ajaksi klo<br>
17.34.<br>
<br>
Allekirjoitukset<br>
Matti Raunio<br>
Puheenjohtaja<br>
Käsitellyt asiat<br>
<br>
Tiina Talvi<br>
Pöytäkirjanpitäjä<br>
<br>
27 - 38 §<br>
<br>
Pöytäkirjan tarkastus<br>
Tarkastuspvm 12.5.2020<br>
<br>
Tarkastuspvm 12.5.2020<br>
<br>
Tarkastuspvm 12.5.2020<br>
<br>
Hannu Mäkinen<br>
§ 27-32, 34-38<br>
<br>
Kari Lyyrylä<br>
§ 27-38<br>
<br>
Liisa Murto<br>
§ 33<br>
<br>
Ptk:n tark.<br>

<br>
Pöytäkirjan yleisesti nähtävillä<br>
Asikkalan kunnan internetsivut 15.5.2020<br>
Virka-asema ja allekirjoitus<br>
<br>
palvelusihteeri<br>
<br>
Tiina Talvi<br>
<br>
Lisätietoja antavat<br>
rakennustarkastaja Tapio Tonteri, puh. 044 778 0273,<br>
tapio.tonteri@asikkala.fi<br>
ympäristönsuojelusihteeri Anniina Jäntti, puh. 044 778 0277,<br>
anniina.jantti@asikkala.fi<br>
palvelusihteeri Tiina Talvi, puh. 044 778 0276,<br>
tiina.talvi@asikkala.fi<br>
<br>

<br>
Kokouksen laillisuuden ja päätösvaltaisuuden toteaminen<br>
YMPLTK 12.05.2020 § 27<br>
Hallintosäännön 103 §:n mukaan kokouskutsun antaa puheenjohtaja<br>
tai hänen estyneenä ollessaan varapuheenjohtaja. Kokouskutsu lähetetään jäsenille ja muille, joilla on läsnäolo-oikeus tai -velvollisuus,<br>
vähintään viittä päivää ennen kokousta. Kokouskutsu on postitettu<br>
jäsenille.<br>
Ehdotus<br>
<br>
Kokouskutsu on toimitettu 6.5.2020 lautakunnan jäsenille, kunnanhallituksen edustajalle, kunnanhallituksen puheenjohtajalle, kunnanjohtajalle, palvelualuejohtajalle sekä nuorisovaltuutetulle kunnan<br>
hallintosäännön mukaisesti, joten kokous todetaan asianmukaisesti<br>
koollekutsutuksi ja mikäli enemmän kuin puolet jäsenistä on saapuvilla, myös päätösvaltaiseksi.<br>
<br>
Päätös<br>
__________<br>
<br>
Ptk:n tark.<br>

<br>
Pöytäkirjantarkastajien valitseminen<br>
YMPLTK 12.05.2020 § 28<br>
Hallintosäännön 123 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja siihen<br>
liitettyine oikaisuvaatimusohjeineen pidetään nähtävänä kunnan<br>
verkkosivuilla kuntalain 140 §:n mukaisesti.<br>
Ympäristölautakunnan tekemän päätöksen mukaan kokouspöytäkirja tarkastetaan valitsemalla kussakin kokouksessa kaksi pöytäkirjan tarkastajaa ja kokouspöytäkirja tarkastetaan viimeistään kolmantena työpäivänä kokouksesta.<br>
Ehdotus<br>
<br>
Ympäristölautakunta valitsee pöytäkirjantarkastajiksi lautakunnan jäsenet Satu Jaatisen ja Tuomo Riihilahden.<br>
<br>
Päätös<br>
<br>
Ympäristölautakunta valitsee pöytäkirjantarkastajiksi lautakunnan jäsenet Hannu Mäkisen ja Kari Lyyrylän.<br>
__________<br>
<br>
Ptk:n tark.<br>

<br>
Sähköisen kokouksen käyttöönotto ympäristölautakunnan kokoustyöskentelyssä<br>
902/00.01.02/2020<br>
YMPLTK 12.05.2020 § 29<br>
Sähköisiä kokouksia koskevat määräykset<br>
Kuntalain 98 §:ssä säädetään kunnallisten toimielinten päätöksentekotavoista. Sen mukaan toimielimelle kuuluvista asioista voidaan<br>
päättää varsinaisessa kokouksessa, sähköisessä toimintaympäristössä tapahtuvassa kokouksessa (sähköinen kokous) tai sähköisesti<br>
ennen kokousta (sähköinen päätöksentekomenettely). Sähköisessä<br>
kokouksessa ja sähköisessä päätöksentekomenettelyssä kunnan tulee huolehtia tietoturvallisuudesta ja siitä, etteivät salassa pidettävät<br>
tiedot ole ulkopuolisen saatavissa. Kuntalain 99 §:ssä on säädetty<br>
edellytykseksi sähköiselle kokoukselle, että läsnä oleviksi todetut<br>
ovat keskenään yhdenvertaisessa näkö- ja ääniyhteydessä.<br>
Kuntalain 90 §:ssä säädetään kunnan hallintosäännön sisältövaatimuksista. Sen 1 momentin 2 kohdan alakohdan mukaan hallintosäännössä tulee antaa tarpeelliset määräykset toimielinten päätöksentekotavoista sekä siitä, miten kunta huolehtii, että sähköiseen kokoukseen ja sähköiseen päätöksentekomenettelyyn osallistumiseen<br>
tarvittavat tekniset välineet ja yhteydet ovat käytettävissä.<br>
Asikkalan kunnanvaltuusto on kokouksessaan 27.4.2020 § 26 hyväksynyt Asikkalan kunnanhallintosääntöön päivityksiä koskien sähköistä kokousta. Hallintosääntö astuu voimaan 1.5.2020.<br>
Hallintosäännön 100 § mukaan toimielin voi käsitellä asian varsinaisessa kokouksessaan, jossa kokouksen osallistujat ovat läsnä kokouspaikalla. Varsinaisessa kokouksessa voidaan käyttää sähköistä<br>
asiahallinta- tai äänestysjärjestelmää.<br>
Vaihtoehtoisesti kokous voidaan pitää sähköisessä toimintaympäristössä, johon osallistutaan sähköisen yhteyden avulla (sähköinen kokous).<br>
Kunnanhallitus tai sen nimeämä viranhaltija vastaa, että sähköiseen<br>
kokoukseen tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.<br>
Hallintosäännön 101 a § mukaan toimielin voi pitää kokouksen sähköisesti kuntalain 99 §:n mukaisesti. Suljettuun sähköiseen kokoukseen voi osallistua vain sellaisesta paikasta, jossa salassa pidettävät<br>
tiedot ja kokouksessa käydyt keskustelut eivät ole ulkopuolisen kuultavissa tai nähtävissä.<br>
Hallintosäännön § 103 mukaan kokouskutsussa on ilmoitettava koPtk:n tark.<br>

<br>
kouksen aika ja paikka sekä käsiteltävät asiat. Kokouskutsussa on<br>
mainittava, mitä toimielimen päätöksentekotapaa noudatetaan kunkin asian kohdalla.<br>
Tekniset edellytykset<br>
Sähköinen kokous edellyttää yhdenvertaista näkö- ja ääniyhteyttä.<br>
Kuntalain esitöissä yhdenvertaista näkö- ja ääniyhteyttä kuvataan<br>
seuraavasti: " --. Yhdenvertaista näkö- ja ääniyhteyttä voidaan pitää<br>
kunnallisen toimielimen päätöksenteon kannalta tarpeellisena ja se<br>
turvaisi osaltaan toimielimen päätöksenteon toimintaedellytyksiä, sillä kokoukseen osallistuvat henkilöt voisivat näin keskustella päätettävänä olevista asioista "kasvokkain"."<br>
Yhdenvertaista näkö- ja ääniyhteyttä ei ole määritelty täsmällisesti.<br>
Valmiustilalain voimassaollessa kunnissaa on siirrytty sähköiseen<br>
kokousmenettelyyn esimerkiksi Teams- tai Skype-järjestelmää hyödyntäen. Näissä järjestelmissä yhtäaikainen näköyhteys kaikkiin kokoukseen osallistujiin ei ole kaikissa olosuhteissa toteutettavissa.<br>
Kulloinkin puhuvaan henkilöön näköyhteys kuitenkin on olemassa.<br>
Edellä kuvatuin tavoin sähköinen kokous edellyttää yhdenvertaista<br>
näkö- ja ääniyhteyttä. Kullakin kokoukseen etäyhteyksien välityksellä<br>
osallistuvalla tulee näin olla kameralla varustettu päätelaite (matkapuhelin, Ipad/tabletti tai tietokone). Asikkalan kunta on mahdollistanut valtuutetuille ja lautakuntien jäsenille Ipadit. Kuntaliitto on ohjeistanut kuntia 20.3.2020 asiassa seuraavasti: ”Teams ja skype-yhteydet täyttävät sähköisen kokouksen edellytykset. Niissä pystytään<br>
teknisesti toimimaan siten, että yhteneväinen näkö- ja kuuloyhteys<br>
on mahdollinen.”<br>
Mahdolliset toimintahäiriöt<br>
Kunnan velvollisuutena on huolehtia, että kokoustekniikka toimii.<br>
Koska tietoverkot ovat aika ajoin kuormittuneet, häiriöihin yhteyksissä kannattaa varautua. Toimielimen jäsenillä tulee olla mahdollisuus<br>
tosiasiallisesti osallistua keskusteluun ja päätöksentekoon. Jos näin<br>
ei ole, voi syntyä laillisuusongelmia. Jos yhteydet ovat huonot ja<br>
osallistujia putoaa pois verkosta, kokous voidaan myös keskeyttää ja<br>
kokousta voidaan jatkaa, kun kaikki ovat taas mukana.<br>
Asikkalan kunnalla on käytössä Teams-sovellus ja sähköiset kokoukset voidaan järjestää tätä sovellusta käyttäen.<br>
Kokousten koolle kutsuminen<br>
Hallintosäännön 102 § mukaan toimielin päättää kokoustensa ajan ja<br>
paikan.Kokous pidetään myös, milloin puheenjohtaja katsoo kokouksen tarpeelliseksi tai enemmistö toimielimen jäsenistä tekee puheenjohtajalle esityksen kokouksen pitämisestä ilmoittamansa asian käsittelyä varten.<br>
Ptk:n tark.<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 29<br>
<br>
4/2020<br>
<br>
8 / 29<br>
<br>
12.05.2020<br>
<br>
Hallintosäännön 103 § mukaan kokouskutsun antaa puheenjohtaja<br>
tai hänen estyneenä ollessaan varapuheenjohtaja. Kokouskutsussa<br>
on ilmoitettava kokouksen aika ja paikka sekä käsiteltävät asiat. Kokouskutsussa on mainittava, mitä toimielimen päätöksentekotapaa<br>
noudatetaan kunkin asian kohdalla (esimerkiksi perinteinen kokous<br>
tai sähköinen kokous).<br>
Sähköisen kokouksen pitäminen ei estä esimerkiksi sitä, että puheenjohtaja, esittelijä ja sihteeri ovat läsnä toimielimen tavanomaisella kokouspaikalla, jos he ovat yhdenvertaisessa näkö- ja ääniyhteydessä muiden kokoukseen osallistuvien kanssa. Mahdollista kuitenkin on myös se, että sähköisessä kokouksessa fyysistä kokouspaikkaa ei ole lainkaan.<br>
Harkinta<br>
Samassa yhteydessä on arvioitava, millaisesta paikasta sähköiseen<br>
kokoukseen voi osallistua eli mitä konkreettisesti merkitsee hallintosäännön määräys "suljettuun sähköiseen kokoukseen voi osallistua<br>
vain sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen kuultavissa tai nähtävissä". Tässä vaihtoehtoina voidaan luottamushenkilön omaa vakuutusta asiantilasta ja toisena kunnan osoittamaa etäosallistumiseen tarkoitettua yleisöltä suljettua tilaa.<br>
Arvioinnissa on merkitystä myös käsiteltävien asioiden laadulla: käsiteltäessä julkisia asioita kohdistuu intressi luottamuksellisten keskustelujen suojaamiseen, käsiteltäessä ei-julkisia asioita (esim. yksilöasiat, liikesalaisuudet), on huolehdittava tietosuojasta myös asianosaisen intressien turvaamiseksi ja kunnan maine- ja vahinkoriskien<br>
hallitsemiseksi.<br>
Kunnanhallitus on 4.5.2020 § 92 hyväksynyt seuraavat periaatteet<br>
kunnanhallituksen sähköisessä kokoustyöskentelyssä:<br>
-<br>
<br>
-<br>
<br>
-<br>
<br>
Ptk:n tark.<br>
<br>
Hallintosäännön 103 § mukaisesti kokouskutsun antamisen yhteydessä mainitaan mitä toimielimen päätöksentekotapaa (sähköinen kokous/perinteinen kokous) noudatetaan kunkin asian<br>
kohdalla.<br>
Ellei puheenjohtaja muuta päätä, sähköiseen kokoukseen osallistujille järjestetään mahdollisuus osallistua kokoukseen myös<br>
tavanomaisella kokouspaikalla, josta järjestetään yhdenvertainen näkö- ja ääniyhteys muiden kokoukseen osallistuvien kanssa.<br>
Sähköisen kokouksen toimintaympäristö järjestetään Teams-sovelluksen avulla. Kunta tarjoaa Teams-sovelluksen käyttöön<br>
Ipad-laitteen sekä mobiiliyhteyden.<br>
Sähköiseen kokoukseen osallistumisen edellytyksenä on se, että osallistuva henkilö antaa kirjallisen vakuutuksen siitä, että<br>
henkilö on huolehtinut parhaan kykynsä mukaan siitä, että hen-<br>
<br>

kilö osallistuu kokoukseen sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen kuultavissa tai nähtävissä.<br>
Talousjohtaja vastaa hallintosäännön 63 b § tarkoittamalla tavalla siitä, että sähköisiin kokouksiin tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.<br>
<br>
Valmistelija/esittelijä<br>
Ympäristönsuojelusihteeri Anniina Jäntti<br>
puh. 044 778 0277, anniina.jantti@asikkala.fi<br>
Rakennustarkastaja Tapio Tonteri<br>
puh. 044 778 0273, tapio.tonteri@asikkala.fi<br>
Ehdotus<br>
<br>
Ympäristölautakunta päättää<br>
1.<br>
2.<br>
3.<br>
<br>
4.<br>
5.<br>
<br>
6.<br>
<br>
että ympäristölautakunnan kokoukset voidaan pitää hallintosäännön 101 a § tarkoittamalla tavalla sähköisessä toimintaympäristössä eli sähköisenä kokouksena;<br>
todeta, että hallintosäännön 103 § mukaan kokouskutsun antamisen yhteydessä on mainittava mitä toimielimen päätöksentekotapaa noudatetaan kunkin asian kohdalla;<br>
että ellei puheenjohtaja muuta päätä, sähköiseen kokoukseen<br>
osallistujille järjestetään mahdollisuus osallistua kokoukseen<br>
myös tavanomaisella kokouspaikalla, josta järjestetään yhdenvertainen näkö- ja ääniyhteys muiden kokoukseen osallistuvien<br>
kanssa;<br>
että sähköisen kokouksen toimintaympäristö järjestetään<br>
Teams-sovelluksen avulla. Kunta tarjoaa Teams-sovelluksen<br>
käyttöön iPad-laitteen ja mobiiliyhteyden;<br>
edellyttää kohdassa 1 mainittuun sähköiseen kokoukseen osallistuvalta henkilöltä kirjallista vakuutusta siitä, että henkilö on<br>
huolehtinut parhaan kykynsä mukaan siitä, että henkilö osallistuu kokoukseen sellaisesta paikasta, jossa salassa pidettävät<br>
tiedot ja kokouksessa käydyt keskustelut eivät ole ulkopuolisen<br>
kuultavissa tai nähtävissä ja<br>
että talousjohtaja vastaa hallintosäännön 63 b § tarkoittamalla<br>
tavalla siitä, että sähköisiin kokouksiin tarvittavat tekniset laitteet, järjestelmät ja tietoliikenneyhteydet ovat ajantasaisia ja<br>
tietoturvallisia lakien edellyttämällä tavalla.<br>
<br>
Asian käsittely kokouksessa:<br>
Kari Lyyrylä ehdotti, että ei hyväksytä sähköistä kokouskäytäntöä,<br>
vaan pidetään fyysiset kokoukset. Esitystä ei kannatettu.<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>

<br>
Lausunto Päijät-Hämeen jätehuoltomääräysten muutoksesta<br>
877/11.03.02/2020<br>
YMPLTK 12.05.2020 § 30<br>
Päijät-Hämeen jätelautakunta on pyytänyt Asikkalan ympäristölautakunnalta lausuntoa Päijät-Hämeen jätehuoltomääräysten muutoksesta. Lausunto on pyydetty toimittamaan 17.4.2020 mennessä.<br>
Jätehuoltomääräyksiin on ehdotettu muutettavaksi seuraavia kohtia:<br>
<br>
Aluekeräyspisteen käyttöoikeus olisi jatkossa ainoastaan niillä<br>
kiinteistöillä, joille ei ole tieyhteyttä tai tie on niin huono, ettei se<br>
kestä keräysauton painoa (7§).<br>
<br>
Aluekeräyspistepalvelua ei voisi jatkossa enää keskeyttää kiinteistön käyttämättömyyden vuoksi (8§).<br>
<br>
Jätteen polttamisen muotoilua tarkennettaisiin niin, että tulisi<br>
yksiselitteisemmäksi kielto jätteiden hävittämisestä polttamalla<br>
(15§).<br>
<br>
Lietekaivojen tyhjentämistä koskeviin määräyksiin lisättäisiin<br>
kiinteistön omistajalle vastuu kiinteistölle johtavan tien, kaivojen ja ympäristön kunnossapidosta niin, että kaivoille olisi esteetön ja turvallinen pääsy kuljetuskalustolla (29§).<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Ympäristölautakunta lausuu jätehuoltomääräysten muutoksesta seuraavaa:<br>
Kiinteistön omistajan velvollisuus kiinteistölle johtavan tien ylläpidosta tai oikeanlaisesta kyltittämisestä on kohtuuton. Asia on tiehoitokunnan vastuulla eikä yksittäinen kiinteistönomistaja pysty asiaan<br>
välttämättä vaikuttamaan. Kunnossapitomääräyksestä ei saa olla se<br>
seuraus, että tyhjentäjä tämän määräyksen nojalla jättää tyhjentämättä lietteet, josta seuraa riski ympäristön pilaantumiselle.<br>
<br>
Päätös<br>
<br>
Ehdotus hyväksyttiin.<br>
__________<br>
<br>

Selvityspyyntö yhdenvertaisuuslain nojalla<br>
879/03.04/2020<br>
YMPLTK 12.05.2020 § 31<br>
Selvityspyyntö kokonaisuudessaan:<br>
"Rakennustarkastaja Tapio Tonteri suoritti tehtäviinsä kuuluvan katselmuksen (lupatunnus 19-0144.R) alla mainitun henkilön pyynnöstä<br>
osoitteessa * * * * * * * * * * * 3.3.2020. Rakennuspaikalla allekirjoittanutta rakennuttajaa edusti pääsuunnittelija ja vastuullinen rakentamisen työnjohtaja * * * * * * *. Häneltä saadun kirjallisen selvityksen<br>
perusteella teen tässä asiakirjassa selvityspyynnön oikeuksieni<br>
loukkausten selvittämiseksi.<br>
* * * * * * * on laatinut valtuutettuna oikaisuvaatimuksen 3.3.2020 laaditusta katselmuspöytäkirjasta. Tällä asialla on välitön kytkentä<br>
asiassa toimineen rakennustarkastajan toimintaan.<br>
Tämän vuoksi ympäristölautakunnan on ratkaistava tämän vaatimuksen mukainen asia ennen kuin se käsittelee oikaisuvaatimusta. Rakennustarkastaja on asian luonteen vuoksi esteellinen käsittelemään<br>
asiaa lautakunnassa missään roolissa. Kyse on sekä viranhaltijan<br>
asianosaisuudesta että luottamuksesta hallintoon.<br>
Saadun selvityksen mukaan rakennustarkastaja on voinut toimia syrjivästi suhteessa rakennusluvan hakijaan ja rakennuttajaan. Saatu<br>
selvitys osoittaa, että minulla on perustuslain suojaama oikeus valitsemani pääsuunnittelijan suhteen. Viranomainen ei voi asettaa ammattihenkilöä eri asemaan oman käsityksensä perusteella. * * * * * *<br>
kertomuksen mukaan rakennustarkastaja Tonteri on paikan päällä<br>
kertonut asettavansa jatkossa * * * * * projektien seurannan erityisasemaan. * * * * * on vedonnut yhdenvertaisuusvaatimukseen, mutta<br>
sen Tonteri on todistettavasti kiistänyt. Siten en voi saada tasapuolista kohtelua, jos käytän ammattimaisiin tehtäviin * * * * *. Kysymys<br>
on ollut siitä, ettei Tonteri ole hyväksynyt * * * * * argumentteja<br>
maankäyttö- ja rakennuslain soveltamisesta katselmukseen.<br>
Yhdenvertaisuuslaissa vastuu syrjimättömästä toiminnasta on rakennustarkastajaa valvovalla lautakunnalla ja sen ohjeistuksilla. Lautakunnan on vastuun välttämiseksi velvollisuus antaa lain mukaan selvitys siitä, ettei rakennustarkastajan toiminnassa ole ollut kysymys<br>
syrjinnästä * * * * * tai allekirjoittaneen suhteen.<br>
Yhdenvertaisuuslain 8 §:ssä säädetään, että ketään ei saa syrjiä iän,<br>
alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen<br>
tai muun henkilöön liittyvän syyn perusteella. Syrjintä on kielletty riipPtk:n tark.<br>

pumatta siitä, perustuuko se henkilöä itseään vai jotakuta toista koskevaan tosiseikkaan tai oletukseen.<br>
Totean, ettei ammatin harjoittaminen voi olla hyväksyttävä syrjinnän<br>
peruste.<br>
Yhdenvertaisuuslaissa säädetään mm. kielto syrjiä ketään välittömästi.<br>
Syrjintä on välitöntä, jos jotakuta kohdellaan henkilöön liittyvän syyn<br>
perusteella epäsuotuisammin kuin jotakuta muuta on kohdeltu, kohdellaan tai kohdeltaisiin vertailukelpoisessa tilanteessa.<br>
Katselmuksessa asia pelkistyi * * * * * esittämien lain kohtien ja vaatimusten syrjintään hänen henkilönsä vuoksi.<br>
Yhdenvertaisuuslain 13 §:ssä puolestaan säädetään välillisistä vaikutuksista allekirjoittaneeseen luvan hakijana ja rakennuttajana. Sen<br>
mukaan syrjintä on välillistä, jos näennäisesti yhdenvertainen sääntö, peruste tai käytäntö saattaa jonkun muita epäedullisempaan asemaan henkilöön liittyvän syyn perusteella, paitsi jos säännöllä, perusteella tai käytännöllä on hyväksyttävä tavoite ja tavoitteen saavuttamiseksi käytetyt keinot ovat asianmukaisia ja tarpeellisia.<br>
Vetoamalla rakennusluvan sisältöön ja sovellettavan lain moniin kohtiin olen välillisesti tullut syrjityksi, kun valtuuttamani * * * * * vaatimukset on ohitettu kuten katselmuspöytäkirjasta voi suoraan havaita. Asia on ollut erityisen valvottava, sillä rakennustarkastaja Tapio<br>
Tonteri on todennut katselmuksessa jääneen hoksaamasta jotakin,<br>
joka oli hänelle nyt erityisen tärkeää henkilökohtaisesti. Tonterin menettely on tullut suoraan vahingokseni ja maksettavaksi vastoin lakia.<br>
Hän ei voi asettaa tai uhata asettaa valitsemaani asiamiestä erityisseurannan kohteeksi.<br>
Vielä totean, että julkisen hallinnon toiminta ei oikeuta koskaan ns.<br>
oikeuttamisperusteisiin, joilla syrjintä olisi sallittua.<br>
Positiivinen syrjintä ei voi tulla kysymykseen myöskään lain nojalla itsenäisen ammatin tai elinkeinon harjoittamisen edellytyksistä taikka<br>
elinkeinotoiminnan tukemisesta.<br>
Ammatin harjoittajaa ei voida siis missään yhteydessä syrjiä oikeuttamisperusteilla.<br>
Yleisesti huomautan myös siitä, että rakennustarkastaja Tonteri on<br>
voinut poiketa kunnallisesta viranhaltijasta säädetyn lain 17 §:n vaatimuksista.<br>
Säännöksen mukaan viranhaltijan on suoritettava virkasuhteeseen<br>
kuuluvat tehtävät asianmukaisesti ja viivytyksettä noudattaen asianPtk:n tark.<br>

omaisia säännöksiä ja määräyksiä sekä työnantajan työnjohto- ja<br>
valvontamääräyksiä. Viranhaltijan on toimittava tehtävässään tasapuolisesti ja käyttäydyttävä asemansa ja tehtävänsä edellyttämällä<br>
tavalla.<br>
Saadun selvityksen perusteella kiistän asiallisuuden ja tasapuolisuuden sekä siihen liittyvän puolueettomuuden täyttyneen. Käytös on<br>
johtanut hänet jo esteellisyyteen katselmuksen aikana.<br>
Rakennustarkastaja Tonterin virkatoiminnassa puolueettomuus horjuu. Hänen toimintansa vuoksi luottamus hallintoon horjuu hallintolain mukaisen esteellisyysperusteen täyttyessä. Myös virkatoiminta<br>
on kokonaisuutena arvioiden ja hallintolain alussa säädetyn puolueettomuusperiaatteen vastaista. Erityisesti on huomattava, että hän<br>
on tulkinnut menettelyssä itse tekemäänsä päätöstä, josta hän mainitsi katselmuksessa jättäneensä hoksaamasta asioita, mitä ne sitten olivatkin. Luottamus hallintoon on vaarantunut, kun rakennustarkastaja Tonteri on subjektivisoinut näkemyksensä katselmuksen<br>
kohteista. Hän on halunnut korjata ja muuttaa vastoin lakia itse tekemänsä rakennuslupapäätöksen ehtoja. Tästä syystä katselmuspöytäkirja on laiton.<br>
Ei aiemmin myönnettyä ja lain mukaan voimassa olevaa rakennuslupaa voida tulkita toisin eikä vastoin lainsäädäntöä yksittäisen viranhaltijan omien tai subjektiivisten pyrkimysten vuoksi. Sellainen toiminta ei voi johtaa myöskään rakennusluvan ehtojen yksipuoliseen<br>
tulkintaan tai tosiasialliseen muuttamiseen. Tällainen toimintatapa itsessään johtaa virkamiehen puolueettomuuden menetykseen. Näin<br>
on käynyt.<br>
Rakennuslupapäätöstä itsessään voi kyllä pitää asianmukaisena sovellettavan lain kannalta.<br>
Kunnallisesta viranhaltijasta säädetty laki edellyttää viranhaltijalta<br>
yleisvelvoitteena asiallista käytöstä ja tasapuolisuutta. Tämä ei ole<br>
toteutunut, kun asiamiestä on uhattu erityiskäsittelyllä vastaavien<br>
projektien käsittelyssä siten, ettei tätä pidettä muihin asiamiehiin<br>
nähden tasapuolisuusperiaatteen sitomana. Viranomaistoiminnassa<br>
asiamiehelle asetetaan jatkossa ei vaatimukset ja kohtelu vailla oikeusperustetta.<br>
Rakennustarkastaja Tonterin puolueettomuus on horjunut jo katselmuksen aikana. Siten pöytäkirja on syntynyt puolueettomuutta loukkaamalla ja vastoin esteettömyysvaatimusta.<br>
Puolueettomuuden rikkomisen vuoksi tehty katselmus on laiton. Sen<br>
syynä on rakennustarkastajan oma toiminta ja harkinta sekä esitetyt<br>
käsitykset laillisuudesta ja voimassa olevasta luvasta vastoin niiden<br>
tosiasiallista sisältöä.<br>
Ptk:n tark.<br>

Tulen erikseen vaatimaan yhdenvertaisuuslain sääntelemää hyvitystä perusteiden mukaisesti.<br>
Oletan, ettei lautakunta tee asiassa päätöstä minua erikseen kuulematta Tonterilta saadusta selvityksestä. Selvitystä tulen arvioimaan<br>
erityisesti sen totuudellisuuden kautta.<br>
16.3.2020<br>
* * * * * * * *, rakennusluvan haltija<br>
* * * * * * * * * * * * * * * *"<br>
Selvityspyynnön tekijältä pyydettiin vastinetta rakennustarkastajan<br>
lausuntoon 8.4.2020. Vastine on tullut ympäristölautakunnan puheenjohtajalle 27.4.2020.<br>
Valmistelija/esittelijä<br>
Tekninen johtaja Harri Hirvonen<br>
p. 044 778 0290, harri.hirvonen@asikkala.fi<br>
Ehdotus<br>
<br>
Ympäristölautakunta katsoo, että ei ole näytetty Yhdenvertaisuuslain<br>
mukaista syrjimistä tapahtuneen. Rakennustarkastajan ei katsota<br>
olevan esteellinen käsittelemään oikaisuvaatimusta siitä huolimattä,<br>
että hän on rakennustarkastajana tehnyt päätöksen. Tästä on olemassa ennakkotapauksia.<br>
Rakannustarkastajan tulee virkaa hoitaessaan mm. todeta, että kaikki rakennusluvassa esitetyt tai vaaditut ehdot on täytetty lopputarkastukseen mennessä.<br>
Rakennustarkastaja hoitaa katselmukset virkavastuulla ja katselmuspöytäkirjan liitteenä on aina oikaisuvaatimusohje. Sillä voi vaatia ympäristölautakunnalta oikaisua katselmuspöytäkirjaan.<br>
<br>
Päätös<br>
<br>
Ehdotus hyväksyttiin.<br>
Tapio Tonteri poistui esteellisenä (osallisuusjäävi) pykälän käsittelyn<br>
ajaksi klo 17.34.<br>
Harri Hirvonen poistui kokouksesta pykälän käsittelyn jälkeen klo<br>
17.40.<br>
__________<br>
<br>
Ptk:n tark.<br>

Oikaisuvaatimus koskien käyttöönottokatselmusta<br>
880/10.03.00/2020<br>
YMPLTK 12.05.2020 § 32<br>
Oikaisuvaatimus koskee käyttöönottokatselmusta rakennuslupaan<br>
19-0144-R. Oikaisuvaatimuksessa vaaditaan käyttöönottokatselmuspöytäkirjan poistamista ja kumoamista.<br>
Oikaisuvaatimus kokonaisuudessaan tässä:<br>
"1.<br>
Käyttöönottokatselmuspöytäkirjasta puuttuu maininta: katselmus ei<br>
koske rakennuksen ulkopuolia ja piha-alueita. Tämä tulisi mainita,<br>
koska katselmus ei koskenut mainittuja osia. Vastaava työnjohtaja *<br>
* * * * * * * pyysi rakennustarkastaja Tapio Tonteria lisäämään tämän<br>
maininnan pöytäkirjaan.<br>
Katselmuspöytäkirjan laatimisessa on tapahtunut vakavia virheitä.<br>
Siitä puuttuvat tyystin sen pohjana ollut hakemus ja sen rajaukset<br>
sekä vastaavan työjohtajan esittämät laillisuutta ja olosuhteita täsmentävät kannanotot katselmuksen aikana. Siten pöytäkirjaa voi pitää suoraan lainvastaisena sen sisältämien puutteiden ja arviointien<br>
vuoksi. Asiakirja ei täytä lain vaatimuksia. Niistä vähäisin ei ole hallintolain vaatimusten sivuuttaminen. Pöytäkirja ei vastaa tosiseikkoja<br>
eikä sitä voi pitää lain kannalta hyväksyttävänä asiakirjana. Se on<br>
poistettavaa tällaisena ja kumottava.<br>
2.<br>
Katselmuspöytäkirjan kohdassa Suoritetut katselmukset on virheellisesti mainittu Lopputarkastus 13.1.2020. Kirjaus on virheellinen, koska kyseinen katselmus oli osittainen käyttöönottokatselmus. Rakennustarkastajan olisi tullut oikaista pöytäkirjan nimike suorittaessaan<br>
katselmusta, koska hän huomasi ettei rakennus ollut vielä täysin<br>
valmis. Tämä seikka käy ilmi myös vastaavan työnjohtajan (ennen<br>
tarkastusta) toimittamasta rakennustyön tarkastusasiakirjasta.<br>
Rakennustarkastaja Tonteri on käyttänyt harkintavaltaansa väärin<br>
seuraavalla tavalla. Aiemmin järjestetty katselmus on ollut johtopäätöksiltään kielteinen. Sen vuoksi se ei ole vakiintuneen hallintoperiaatteen mukaan tullut oikeudellisesti sitovaksi eli oikeusvoimaiseksi<br>
asianosaiseen nähden. Siten koko katselmukseen ei voi vedota suhteessa rakennusluvan saajaan. Tämä voi rajoituksitta aloittaa uuden<br>
vastaavan menettelyn ilman, että aiemmalla on mitään oikeusmerkitystä. Uusi hakemus uudisrakennuksen sisäosien käyttöönotosta on<br>
voitu tehdä aiemman vaikuttamatta asiaan. Jos rakennustarkastaja<br>
ei toimi niin, kyse on harkintavallan väärinkäytöstä eli toimivallan ylityksestä.<br>
Ptk:n tark.<br>

Toisaalta on päivänselvää toimivallan käyttöä, ettei 3.3.2020 ole voitu käsitellä jo yleishavainnon pohjalta muuta kuin rakennuksen sisäosia ja niiden käyttöönottoa. Muu ei ole loppukatselmuksen mukaista<br>
keskeneräisyytensä vuoksi.<br>
On oletettavaa, että virantoimituksessa olleen rakennustarkastaja<br>
Tonterin on pitänyt tietää, ettei kielteinen päätös saa oikeusvoimaa<br>
lainkaan luvanhaltijaan. Yhtä lailla on voitava olettaa, että tiedossa<br>
on ollut maankäyttö- ja rakennuslain asettama viiden vuoden takaraja rakennusluvan mukaiselle toiminnalle. Jos tämä on sivuutettu, harkintaa on käytetty väärin ja vastoin lakia.<br>
Yhtä lailla viranomaisella ei ole toimivaltaa ryhtyä muuhun kuin mitä<br>
on haettu. Käyttöönotto ei voi muuttua lain vuoksi rakennuksen lopputarkastukseksi. Kyse ei ole viranomaisen harkinnassa olevasta<br>
asiasta. Mikäli harkinta on lainvastaista, se voi nostaa myös päätöksen lainvastaisuuden lisäksi muita vaatimuksia.<br>
3.<br>
Rakennustarkastaja asetti olemassa olevan rantasaunan käyttökieltoon. Tämä päätöksen osa on rakennusluvan ja maankäyttö- ja rakennuslain vastainen.<br>
Ote Käyttöönottokatselmuspöytäkirjasta:<br>
”Rakennuslupapäätöksessä on edellytetty entisten rakennusten purkamista ennen lopputarkastusta. Asemapiirroksessa on merkitty purettavat rakennukset ja rantasauna on edelleen paikallaan. Koska<br>
tontin rakennusoikeus on käytetty ja rakennuslupapäätöksessä on<br>
edellytetty myös rantasaunan purkamista huomautan, että rantasaunaa ei tule käyttää. Mikäli rantasauna kuitenkin otetaan käyttöön, rakennusvalvontaviranomainen saattaa ryhtyä asiassa MRL 182 § mukaisiin toimenpiteisiin laittoman asiantilan korjaamiseksi.”<br>
Ote 1 Rakennuslupapäätöksestä:<br>
” Päätän maankäyttö- ja rakennuslain ja sen nojalla annettujen säännösten ja määräysten perusteella myöntää luvan sekä vahvistaa esitetyt piirustukset noudatettaviksi seuraavin ehdoin:<br>
Entiset rakennukset purettava rakennuspaikalta lopputarkastukseen<br>
mennessä, koska rakennusoikeus tulee käytettyä kokonaan.”<br>
Ote 2 Rakennuslupapäätöksestä:<br>
”Rakennustyö on aloitettava 05.07.2022 mennessä ja saatettava loppuun 05.07.2024 mennessä. Lupa raukeaa mikäli voimassaoloaikaa<br>
ei erityisestä syystä pidennetä.”<br>
Rakennuslupapäätöksessä on määritetty aika, jolloin kaikki luvan sisältämät toimenpiteet tulee suorittaa. Rakennustarkastaja poikkeaa<br>
tekemässään päätöksessä (käyttöönottokatselmuspöytäkirja) rakennusluvassa asetuista ehdoista. Kiinteistön omistajalla on oikeus ja<br>
velvollisuus purkaa rakennukset rakennusluvan voimassa olon aikaPtk:n tark.<br>

na. MRL 153 § 2mom 1 kohta.<br>
Olemassa olevan rakennuksen asettaminen käyttökieltoon rikkoo<br>
maanomistajan / rakennusluvan haltijan oikeuksia siitä huolimatta,<br>
että rakennus on määrätty purettavaksi. Käyttökiellon voi asettaa ainoastaan, jos rakennus olisi muuttunut turvallisuuden tai terveellisyyden kannalta vaaralliseksi.<br>
Käsitellyssä katselmuksessa on tullut esiin pyrkimys muuttaa aiempaa päätöstä vastoin lakia. Rakennuslupaa ei ole aiemmin hallintolain tai muun lain nojalla pyritty korjaamaan teknisen tai asiallisen<br>
vian vuoksi. Sellaista ei ole näytetty eikä voitu näyttää. Siitä syystä<br>
katselmuspöytäkirja ei voi sisältää seikkoja, jotka eivät perustu rakennuslupaan esim. saunarakennusten purkamisen suhteen. Jos<br>
vastoin lain viiden vuoden määräaikaa on estetty vaatimuksia tai perusteita, niillä on oikeudellisesta merkitystä vain, jos ne nojataan lakiin. Erityisen vakava virhe on kyseessä, jos toimiin on ryhdytty vastoin rakennuslupaa tai vastoin muuta lakia. Yhtä vähän voi olla kysymys rakennuslain mukaan annetun rakennusluvan sisältöä muuttavasta tai tulkitsevasta menettelystä. tämä on raskauttavaa sen vuoksi, että rakennusluvan on myöntänyt samainen henkilö. Rakennustarkastaja ei voi kieltää tai pyrkiä kieltämään asiaa, joka on rakennusluvan haltijan harkinnassa suoraan lain antamalla suojalla. Ei voida olettaa, ettei rakennustarkastaja ole tätä tiennyt.<br>
4.<br>
Käyttöönottokatselmuspöytäkirjassa on maininta, että tontin rakennusoikeus on käytetty. Tämä ei kuitenkaan pidä paikkaansa. Kyseessä on tila eikä tontti. Alueella on oikeusvaikutteinen osayleiskaava, joka on saanut lainvoiman. Kaavamääräyksenä on tilan tätä<br>
osaa koskeva merkintä RM 5-1, joka tarkoittaa yhteisrantaista lomaja matkailupalveluiden aluetta, jota ei saa erottaa tai muodostaa<br>
omiksi itsenäisiksi tiloiksi. Alueen yhteenlaskettu rakennusoikeus on<br>
5x80 krs-m2 = 400 krs-m2. Rakennusoikeutta tilalla eikä myöskään<br>
tällä tilan osalla ole ylitetty. Tästä syystä vaadin, että rakennustarkastaja oikaisee kyseisen maininnan pöytäkirjaan.<br>
KURHILASSA 13.3.2020<br>
*******<br>
Vastaava työnjohtaja / Pääsuunnittelija"<br>
Valmistelija/esittelijä<br>
Rakennustarkastaja Tapio Tonteri<br>
puh. 044 778 0273, tapio.tonteri@asikkala.fi<br>
Ehdotus<br>
<br>
Katsotaan oikaisuvaatimus perusteettomaksi.<br>
Käyttöönottokatselmukseen kuuluu myös rakennuksen lisäksi asemapiirroksen mukainen alue. Käyttöönottokatselmuksessa tulee kat-<br>
<br>
Ptk:n tark.<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 32<br>
<br>
4/2020<br>
<br>

<br>
12.05.2020<br>
<br>
soa pihan olevan sellaisessa kunnossa, että se on rakennuksessa<br>
asuvien ja oleilevien kannalta turvallinen ja esteetön liikkua. Jos rakennustarkastaja kirjaa katselmuspöytäkirjaan, että jotain osaa rakennuksesta tai piha-alueesta ei oteta käyttöön niin se on silloin rakennustyömaa-aluetta ja se tulee turvallisuuden takia erottaa käyttöön otettavasta osasta. Tässä kohteessa piha-alue on ollut hyvin<br>
turvallinen, eikä ole ollut mitään syytä kirjaukseen, että piha-alueista<br>
oteta käyttöön. Ulkopuolelta on kirjattu katselmukseen ne puutteet<br>
mitä on havaittu.<br>
Rakennuslupapäätöksessä on vaadittu ainoastaan loppukatselmus<br>
ja rakennusvalvontaohjelma tarjoaa tätä katselmusta automaattisesti. Katselmuspöytäkirjan liitteenä on oikaisuvaatimus ja siinä on 14<br>
päivää aikaa vaatia oikaisua. Kun sitä ei ole käytetty niin katselmuspöytäkirja jää voimaan. Koska 13.1.2020 katselmuksessa rakennusta ei olisi voinut hyväksyä käyttöön siitä huolimatta, että katselmus<br>
olisi merkitty käyttöönottokatselmukseksi sen merkitys on vähäinen.<br>
Seuraava katselmus on merkitty käyttöönottokatselmukseksi. Tämä<br>
oikaisuvaatimus koskee vain 3.3.2020 tehtyä katselmusta.<br>
Hylätty katselmus sitoo kaikkia osapuolia yhtä lailla kuin myönnetty<br>
katselmus. Rakennustarkastaja on tehnyt uuden katselmuksen vaikka aiemmin rakennus on katselmuksessa hylätty. Uudessa katselmuksessa rakennustarkastajalla on oikeus ja oikeastaan velvollisuus<br>
katsoa aiemmat katselmukset (hylätyt ja hyväksytyt) ja ottaa huomioon niissä tehdyt päätökset. Jollei hylätty katselmus saa oikeusvoimaa luvan haltijaan niin katselmuksen suorittamisella ei ole mitään<br>
merkitystä.<br>
Katselmuspöytäkirjassa on ainoastaan huomautettu, että rantasaunaa ei tule käyttää. Sen jälkeen on todettu, että Mikäli rantasauna<br>
kuitenkin otetaan käyttöön, rakennusvalvontaviranomainen (ympäristölautakunta) saattaa ryhtyä asiassa MRL 182 § mukaisiin toimenpiteisiin. Katselmuksessa ei ole suoraan kielletty rantasaunan käyttöä,<br>
siitä on huomautettu ja mikäli sauna otetaan käyttöön, ympäristölautakunta voi puuttua asiaan jos katsoo sen aiheelliseksi.<br>
Päijänteen rantayleiskaavassa merkinnästä RM/2-1 Loma- ja matkailupalvelujen alue on määrätty: Alueelle saadaan rakentaa yhteisrantaisia korkeintaan 80 kerrosneliömetrin suuruisia loma-asuntoja<br>
merkinnän RM oikealla puolella olevalla kauttaviivalla (/) erotetun luvun osoittaman määrän. Rakennusten etäisyys rantaviivasta tulee<br>
olla vähintään 30 m. Rakennusten ohjeellinen sijainti on osoitettu<br>
kaavassa ympyrällä (O). Loma-asuntojen rakennuspaikkoja ei saa<br>
erottaa maanmittaustoimituksella tai muutoin muodostaa omiksi itsenäisiksi tiloiksi. Yhteiselle rantavyöhykkeelle tulee osoittaa riittävät<br>
uimapaikat ja venepaikat alueen yhteistä käyttöä varten.<br>
Kaavamääräyksessä on selkeästi sanottu 80 m2:n rakennusoikeus<br>
Ptk:n tark.<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 32<br>
<br>
4/2020<br>
<br>

<br>
ja kaavakartassa on ympyrällä merkitty rakennuspaikat. Tontin (rakennuspaikan) rakennusoikeus on 80 m2 ja kaavakartassa on merkitty alueen kohdalle viisi ympyrää. Katselmuspöytäkirjassa ei puhuta tilan rakennusoikeudesta, joten katselmuspöytäkirja on oikein laadittu tältäkin osalta.<br>
Näin ollen oikaisuvaatimuksessa ei ole esitetty perusteita katselmuspöytäkirjan muuttamiselle, eikä katselmuspöytäkirjaa ole laadittu miltään osin lainvastaisesti.<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 33<br>
<br>
4/2020<br>
<br>
20 / 29<br>
<br>
12.05.2020<br>
<br>
Lausunto Kuotaanrannan venesataman ja satama-alueen ruoppaamisesta<br>
887/10.03.01/2020<br>
YMPLTK 12.05.2020 § 33<br>
Etelä-Suomen aluehallintovirasto pyytää Asikkalan ympäristölautakunnalta lausuntoa Kuotaanrannan venesataman tuloväylän ja satama-altaan ruoppaamisesta. Lausunto pyydetään toimittamaan aluehallintovirastoon sähköisen palvelun kautta 22.5.2020 mennessä.<br>
Asikkalan vesi ja satama Oy on hakenut Aluehallintovirastolta Vesilain (587/2011) mukaista lupaa yli 500 m3:n ruoppaukselle. Hankkeen tarkoituksena on ruopata ja leventää Kuotaanrannan sataman<br>
tuloväylä ja satama-allas. Satama sijaitsee Asikkalan kunnassa Päijänteen rannalla. Tuloväylällä on matalikko ja väylä on ahdas satamaan ajettaessa, satama-altaan vesisyvyys on liian matala suurien<br>
veneiden pääsylle rantalaituriin ja huoltolaituriin.<br>
Ruopattavan alueen pinta-ala on noin 8400 m2 ja määrä on noin<br>
6000 m3ktr. Ruopattava materiaali on pääosin pehmeää savea.<br>
Ruoppaustyö ajoitetaan syksyyn tai talveen, jolloin työ ei vaikuta vesialueen käyttöön. Työ kestää noin 2 kk.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Asikkalan ympäristölautakunta lausuu seuraavaa:<br>
Kiintoaineksen leviämistä on estettävä saatavissa olevin keinoin. Ennen ruoppauksen aloittamista tulisi tehdä tarkastelu, mitä suojaustoimia kohteessa voidaan käyttää. Sitä voidaan tehdä käyttämällä ns.<br>
siltti- tai kuplaverhoa tai muuta vastaavaa tekniikkaa, huomioimalla<br>
sääolot eli rajoittamalla ruoppausta silloin, kun veden virtaus on<br>
voimakasta tai säätämällä ruoppausnopeus sopivaksi. Mikäli ruoppauksen vuoksi kiintoainesta lähtee runsaasti liikkeelle ja veden mukana liikkuu pienelle alueelle, haitan poistaminen on oltava ruoppaajan vastuulla. Tarvittaessa kiintoaineksen määrää tulee seurata mittauksilla.<br>
Ruoppausjätteen käsittelyssä on noudatettava Jätelain 8 §:n etusijajärjestystä, ruoppausjäte tulee hyödyntää, mikäli se on mahdollista.<br>
Mikäli ruoppausjätteessä havaitaan pilaantuneisuutta tai haitta-aineita, ruoppaus tulee keskeyttää ja haitta-aineiden vapautuminen sedimentistä minimoida.<br>
Hankkeesta tulee tiedottaa mahdollisimman laajasti ja nimetä sille<br>
vastuutaho, jolle yhteydenotot voidaan ohjata.<br>
<br>
Päätös<br>
Ptk:n tark.<br>
<br>
Ehdotus hyväksyttiin.<br>
<br>
ASIKKALAN KUNTA<br>
Ympäristölautakunta<br>

Pöytäkirja<br>

<br>
4/2020<br>
<br>

<br>

<br>
Hannu Mäkinen poistui esteellisenä (osallisuusjäävi) pykälän käsittelyn ajaksi klo 17.47.<br>
Liisa Murto valittiin pöytäkirjantarkastajaksi tähän pykälään.<br>
__________<br>
<br>
Ptk:n tark.<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 34<br>
<br>
4/2020<br>
<br>
22 / 29<br>
<br>
12.05.2020<br>
<br>
Lausunto hallintopakkohakemukseen Eetunpohjan alueen saattamiseksi lailliseen<br>
tilaan<br>
904/11.01.01/2020<br>
YMPLTK 12.05.2020 § 34<br>
Etelä-Suomen aluehallintovirasto pyytää Asikkalan kunnan ympäristölautakunnalta lausuntoa hallintopakkohakemuksesta (dnro ESAVI/2180/2020) koskien Eetunpohjan kunnostustoimia. Lausunto pyydetään toimittamaan sähköisesti 15.5.2020 mennessä.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Hämeen ELY-keskus ja Asikkalan kunta ovat toimineet vuosien ajan<br>
tiiviissä valvontayhteistyössä Eetunpohjan alueen toimijoiden valvomiseksi. Hämeen ELY-keskus on antanut lausunnon vuoden 2019<br>
marraskuussa Eetunpohjan kunnostustöistä. Samassa lausunnossa<br>
Asikkalan kunnan kaavoitus on ottanut kantaa hankkeen yhteensopivuuteen kaavan kanssa. Kummallakaan taholla ei ole ollut huomauttamista asian suhteen.<br>
Hallintopakkoasian vireillepanija on selvityksissään kertonut, ettei tilalla ole toimivaa jätevesijärjestelmää. Viranomaisen tietojen mukaan<br>
tilan jätevedet johdetaan asianmukaisiin jätevesijärjestelmiin. Hevostalli toimii viranomaiselle annettujen tietojen mukaan kuivikemenetelmällä, kuivikelanta säilytetään asianmukaisissa lantaloissa.<br>
<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 35<br>
<br>
4/2020<br>
<br>

<br>
12.05.2020<br>
<br>
Avustushakemus Keltaniemen vesiensuojeluyhdistys ry:n vuoden 2020<br>
vesiensuojelutoimenpiteille<br>
458/02.05.01/2018<br>
YMPLTK 12.05.2020 § 35<br>
Keltaniemen vesiensuojeluyhdistys ry hakee Asikkalan ympäristölautakunnalta 1000 euron tukea vesikasvuston niittoon ja poistoon<br>
Ruotsalainen järven Keltalahden vesialueelta sekä vesinäytteiden ottamiseen syksyllä 2020 ja keväällä 2021 ja niiden analysointiin Lammin biologisella asemalla. Niitto on tarkoitus toteuttaa erityisesti Keltalahden ja Koivuselän välillä olevan Näsiäissaaren kummallakin<br>
puolella olevien salmien alueelta. Vesikasvuston poisto salmien alueelta on tärkeää veden vaihtuvuuden parantamiseksi Keltalahden ja<br>
Koivuselän välillä.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Asikkalan ympäristölautakunta päättää myöntää Keltaniemen vesiensuojeluyhdistys ry:lle vuoden 2020 vesiensuojelutoimenpiteille<br>
1000 euron avustuksen vesistökunnostukseen.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 36<br>
<br>
4/2020<br>
<br>

<br>

<br>
Viranhaltijapäätökset<br>
YMPLTK 12.05.2020 § 36<br>
Ehdotus<br>
<br>
Ympäristölautakunta hyväksyy ja merkitsee tiedokseen seuraavat viranhaltijapäätökset:<br>
Rakennustarkastaja:<br>
Rakennusvalvonnan julkipanolista § 22-41/2020.<br>
Ympäristönsuojelusihteeri:<br>
§1<br>
§2<br>
<br>
Päätös<br>
<br>
Ptk:n tark.<br>
<br>
Maastoliikennelain 30 §:n tarkoittama lupa kilpailuihin ja<br>
harjoituksiin<br>
Päätös maa-ainesluvan siirtämisestä<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 37<br>
<br>
4/2020<br>
<br>

<br>

<br>
Tiedoksiantoasiat<br>
YMPLTK 12.05.2020 § 37<br>
Ehdotus<br>
<br>
Ympäristölautakunta merkitsee tiedokseen seuraavat asiat:<br>
-<br>
<br>
Kymijoen vesi ja ympäristö ry: Vääksyn jätevedenpuhdistamon<br>
tarkkailuraportti 2/2020.<br>
Puhdistamo toimi yksittäisille näytteille asetettujen ehtojen mukaisesti.<br>
<br>
-<br>
<br>
Kymijoen vesi ja ympäristö ry: Vääksyn jätevedenpuhdistamon<br>
purkuvesistön tarkkailu 1/2020.<br>
Jäteveden vaikutusta ei ollut havaittavissa. (Kahdelle havaintopaikalle ei voinut heikkojen jääolojen takia mennä).<br>
<br>
-<br>
<br>
Ympäristöministeriö: COVID-19 poikkeusoloja koskeva ohje<br>
kuntien ympäristönsuojeluviranomaisille.<br>
Ympäristölupien velvoittamia vuosiraportteja 2019.<br>
Hämeen ELY (HAMELY/88/2016): Lausunto pilaantuneen<br>
maaperän puhdistuksesta.<br>
Hämeen eLY (HAMELY/305/2020): Lausunto ruoppausilmoituksesta, Päijänne.<br>
Asikkalan vapaa-ajan asukkaat ry: Muutosanomus Asikkalan<br>
kunnan ympäristönsuojelumääräyksiin.<br>
Koulutuskeskus Salpaus: Pukalajärven kunnostusraportti.<br>
Hämeen ELY (HAMELY/1310/2019): Vesiliikennelain<br>
(463/1996) mukainen rajoituspäätös, Urajärvi, Asikkala.<br>
Metsähallitus (MH 1743/2018): Tutkimuslupa näytteenottoon ja<br>
liikkumiseen Metsähallituksen hallinnassa olevilla suojelualueilla ja suojeluun varatuilla alueilla koko maassa.<br>
Päijät-Hämeen Jätehuolto Oy: Asikkalan maanvastaanottoalueen vuosiraportti 2019.<br>
Hajajätevesiasetuksen valvonnan tilannekatsaus toukokuu<br>
2020.<br>
Kymijoen vesi ja ympäristö ry: Vääksyn jätevedenpuhdistamon<br>
purkuvesistön tarkkailuyhteenveto 2019.<br>
Kymijoen vesi ja ympäristö ry: Vääksyn jätevedenpuhdistamon<br>
neljännesvuosiyhteenveto tammi-maaliskuu 2020.<br>
Puhdistamo toimi hyvin ja jaksolle asetetut lupaehdot saavutettiin.<br>
<br>
Päätös<br>
<br>
Ptk:n tark.<br>
<br>
Eurofins Environment Testing Finland Oy: Pohjaveden tarkkailuraportti koskien maa-aineslupaa.<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
<br>

<br>

<br>

<br>

<br>
Muut asiat<br>
YMPLTK 12.05.2020 § 38<br>
Keskusteltiin yleisesti ympäristölautakunnan mahdollisuuksista lisätä<br>
talousarvioon määräraha avustuksille koskien vesienhoitoyhdistysten järvien kunnostustoimenpiteitä.<br>
Perinteinen ympäristölautakunnan kevätkatselmus jää pois tältä vuodelta. Seuraavaan kokoukseen voidaan koota mahdollisia katselmuksen kohteita ja tarkastella viime vuotisten kohteiden tilannetta.<br>
Seuraava kokous pidetään tiistaina 9.6.2020.<br>
__________<br>
<br>
Ptk:n tark.<br>
<br>
ASIKKALAN KUNTA<br>
<br>
Pöytäkirja<br>
<br>
4/2020<br>
<br>
OIKAISUVAATIMUSOHJEET JA VALITUSOSOITUS<br>
Toimielin<br>
<br>
Kokouspäivämäärä<br>
<br>
Ympäristölautakunta<br>
<br>
12.5.2020<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 134 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 27 - 30, 33 - 34, 36, 37 - 38<br>
<br>
Koska päätöksestä voidaan tehdä kuntalain 134 § mukaan kirjallinen oikaisuvaatimus, seuraaviin<br>
päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite, postiosoite, sähköposti ja fax.<br>
<br>
Asikkalan ympäristölautakunta<br>
osoite: Rusthollintie 2, 17200 VÄÄKSY<br>
postiosoite: PL 6, 17201 VÄÄKSY<br>
sähköposti: kirjaamo@asikkala.fi<br>
fax: (03) 888 6268<br>
Pykälät 35<br>
<br>
Oikaisuvaatimus-kir<br>
jelmän sisältö ja toimittaminen<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
Katso jäljempänä.<br>
<br>
Liitetään pöytäkirjaan.<br>
<br>
Ptk:n tark.<br>
<br>

ASIKKALAN KUNTA<br>
<br>
Pöytäkirja<br>
<br>
4/2020<br>
<br>
VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella. Valitusaika alkaa<br>
päätöksen tiedoksisaannista. Valitusaikaa laskettaessa tiedoksisaantipäivää ei oteta<br>
lukuun.<br>
Valitusviranomainen<br>
Kunnallisvalitus<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§ 31 - 32<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§<br>
<br>
Vaasan hallinto-oikeus<br>
Korsholmanpuistikko 43, PL 204<br>
65101 VAASA<br>
vaasa.hao@oikeus.fi<br>
puh: 029 56 42780<br>
fax: 029 56 42760<br>
Valitusaika: 30 päivää<br>
<br>
Oikaisuvaatimus-/<br>
valituskirjelmän sisältö ja toimittaminen<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos ainoastaan laatija on allekirjoittanut oikaisuvaatimuskirjelmän / valituskirjelmän, siinä on<br>
mainittava myös laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä<br>
tai jäljennöksenä sekä todistus siitä, minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle<br>
viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä. Asiakirjat toimitetaan viranomaisen asiointiosoitteeseen lähettäjän<br>
omalla vastuulla. Tämä voidaan tehdä myös postitse, sähköisesti tai lähetin välityksellä. Postiin<br>
asiakirjat on jätettävä niin ajoissa, että ne ehtivät perille ennen oikaisuvaatimus- / valitusajan päättymistä.<br>
<br>
Lisätietoja<br>
<br>
Valitusasiakirjat voi toimittaa myös: nimi, osoite ja postiosoite<br>
Pykälät<br>
Tuomioistuinmaksulain 31.12.2018 /1383 mukaan oikeudenkäyntimaksut hallinto-oikeuteen<br>
1.1.2019 alkaen vireille tulevien asioiden osalta ovat seuraavat: Hallinto-oikeudessa valituksen käsittelystä perittävä oikeudenkäyntimaksu on 260 euroa. Mikäli hallinto-oikeus muuttaa valituksenalaista päätöstä muutoksenhakijan eduksi, oikeudenkäyntimaksua ei peritä. Maksua ei myöskään<br>
peritä eräissä asiaryhmissä eikä myöskään mikäli asianosainen on muualla laissa vapautettu<br>
maksusta. Maksuvelvollinen on vireillepanija ja maksu on valituskirjelmäkohtainen.<br>
Yksityiskohtainen oikaisuvaatimusohje / valitusosoitus liitetään pöytäkirjanotteeseen.<br>
<br>
Ptk:n tark.<br>
<br>

